2.

članak 3. zamjenjuje se sljedećim: „Članak 3. Portugal može financirati sljedeće mjere: (a) potporu za održavanje ugovora o radu privremenim prekidom rada ili skraćivanjem redovnog radnog vremena predviđenu u člancima od 298. do 308. „Zakona br. 7/2009 od 12. veljače”, kako je dodatno utvrđeno člankom 142. „Zakona br. 75-B/2020 od 31. prosinca”; (b) novu i pojednostavnjenu posebnu potporu za održavanje ugovora o radu privremenim prekidom rada ili skraćivanjem redovnog radnog vremena predviđenu u „Uredbi sa zakonskom snagom br. 10-G/2020 od 26. ožujka”, kako je zadnje izmijenjena člankom 2. „Uredbe sa zakonskom snagom br. 27-B/2020 od 19. lipnja”, i kako je dodatno utvrđeno člankom 142. „Zakona br. 75-B/2020 od 31. prosinca”; (c) posebne strukovne programe za održavanje ugovora o radu privremenim prekidom rada ili skraćivanjem redovnog radnog vremena predviđene u članku 5. stavku 2. i člancima od 7. do 9. „Uredbe sa zakonskom snagom br. 10-G/2020 od 26. ožujka”; (d) novu posebnu potporu za poduzeća za nastavak poslovnih aktivnosti predviđenu u člancima 4. i 5. „Uredbe sa zakonskom snagom br. 27-B/2020 od 19. lipnja” i u članku 14-A „Uredbe sa zakonskom snagom br. 46-A/2020 od 30. srpnja”, kako je zadnje izmijenjena člankom 2. „Uredbe sa zakonskom snagom br. 32/2021 od 12. svibnja”, i kako je precizirano u „Uredbi Vlade br. 102-A/2021 od 14. svibnja”; (e) novi dodatak za stabilizaciju dohotka za zaposlenike koji koriste mjere iz točke (a) ili (b) za održavanje ugovora o radu privremenim prekidom rada ili skraćivanjem redovnog radnog vremena predviđen u članku 3. „Uredbe sa zakonskom snagom br. 27-B/2020 od 19. lipnja”, kako je izmijenjena člankom 2. „Uredbe sa zakonskom snagom br. 58-A/2020 od 14. kolovoza”; (f) novu i progresivnu posebnu potporu za održavanje ugovora o radu privremenim skraćivanjem redovnog radnog vremena predviđenu u članku 4. „Uredbe sa zakonskom snagom br. 46-A/2020 od 30.srpnja”, kako je zadnje izmijenjena člankom 2. „Uredbe sa zakonskom snagom br. 71-A/2021 od 13. kolovoza”; (g) novu posebnu potporu za samozaposlene osobe, neformalne radnike i rukovoditelje predviđenu u članku 26. „Uredbe sa zakonskom snagom br. 10-A/2020 od 13. ožujka”, kako je zadnje izmijenjena člankom 2. „Uredbe sa zakonskom snagom br. 31/2020 od 11. kolovoza” te članku 325.-G „Zakona br. 2/2020 od 31. ožujka”, kako je dodan člankom 3. „Zakona br. 24-A/2020 od 24. srpnja”; (h) novu obiteljsku naknadu za zaposlenike koji ne mogu raditi jer moraju pružati pomoć svojoj djeci mlađoj od 12 godina ili drugim uzdržavanim osobama mlađima od 12 godina ili, neovisno o dobi, osobama s invaliditetom ili kroničnom bolešću predviđenu u članku 23. „Uredbe sa zakonskom snagom br. 10-A/2020 od 13. ožujka”, kako je zadnje izmijenjena člankom 3. „Zakona br. 16/2021 od 7. travnja”; (i) novu posebnu potporu za održavanje ugovora o radu voditelja izobrazbe s obzirom na otkazivanje stručnog osposobljavanja predviđenu u „Uredbi Vlade br. 3485-C/2020 od 19. ožujka”, „Uredbi Vlade br. 4395/2020 od 10. travnja” i „Uredbi Vlade br. 5897-B/2020 od 28. svibnja”; (j) regionalne mjere u autonomnoj regiji Azori koje se odnose na zapošljavanje predviđene u „Rezoluciji Vijeća regionalne vlade Azora br. 97/2020 od 8. travnja”, „Rezoluciji Vijeća regionalne vlade Azora br. 120/2020 od 28. travnja”, „Rezoluciji Vijeća regionalne vlade Azora br. 128/2020 od 5. svibnja”, „Rezoluciji Vijeća regionalne vlade Azora br. 129/2020 od 5. svibnja”, „Rezoluciji Vijeća regionalne vlade Azora br. 195/2020 od 15. srpnja”, „Rezoluciji Vijeća regionalne vlade Azora br. 196/2020 od 15. srpnja” i „Rezoluciji Vijeća regionalne vlade Azora br. 200/2020 od 17. srpnja”; (k) regionalne mjere u autonomnoj regiji Madeira koje se odnose na zapošljavanje predviđene u „Rezoluciji regionalne vlade Madeire br. 101/2020 od 13. ožujka” i „Pravilniku br. 133-B/2020 Potpredsjedništva regionalne vlade Madeire i Regionalnog tajništva za socijalnu uključenost i građanstvo od 22. travnja”; (l) novu naknadu za zaposlenike i samozaposlene osobe koji privremeno nisu mogli obavljati svoje poslovne aktivnosti zbog profilaktičke izolacije predviđenu u članku 19. „Uredbe sa zakonskom snagom br. 10-A/2020 od 13. ožujka”, kako je izmijenjena člankom 2. „Uredbe sa zakonskom snagom br. 62-A/2020 od 3. rujna”, i članku 325.-F „Zakona br. 2/2020 od 31. ožujka”, kako je izmijenjen člankom 3. „Zakona br. 27-A/2020 od 24. srpnja”; (m) novu naknadu za bolovanje zbog bolesti COVID-19 predviđenu u „Uredbi ministara rada, solidarnosti i socijalne sigurnosti te zdravstva br. 2875-A/2020 od 3. ožujka”, članku 20. „Uredbe sa zakonskom snagom 10-A/2020 od 13. ožujka”, kako je izmijenjena člankom 2. „Uredbe sa zakonskom snagom br. 62-A/2020 od 3. rujna”, i članku 325.-F „Zakona br. 2/2020 od 31. ožujka”, kako je izmijenjen člankom 3. „Zakona br. 27-A/2020 od 24. srpnja”; (n) kupnju osobne zaštitne opreme koja se treba upotrebljavati na radnom mjestu, posebno u javnim bolnicama, resornim ministarstvima, općinama i autonomnim regijama Azori i Madeira predviđenu u „Normi br. 012/2020 od 6. svibnja”, kako je izmijenjena 14. svibnja 2020., i „Normi br. 013/2020 od 10. lipnja”, kako je izmijenjena 23. lipnja 2020., koje je izdala portugalska Glavna uprava za zdravlje, te u „Uredbi sa zakonskom snagom br. 10-A/2020 od 13. ožujka”; (o) kampanju za higijenu u školama s ciljem osiguranja sigurnog povratka na posao predavača, drugih članova osoblja i učenika predviđenu u „Uredbi sa zakonskom snagom br. 10-A/2020 od 13. ožujka”; (p) testiranje na zarazu bolešću COVID-19 bolničkih pacijenata i radnika u javnim bolnicama, kao i zaposlenika staračkih domova i ustanova za skrb o djeci predviđeno u „Normi br. 012/2020 od 6. svibnja”, kako je izmijenjena 14. svibnja 2020., i u „Normi br. 013/2020 od 10. lipnja”, kako je izmijenjena 23. lipnja 2020., koje je izdala portugalska Glavna uprava za zdravstvo; (q) novu posebnu naknadu za radnike u Nacionalnoj zdravstvenoj službi koji su uključeni u borbu protiv bolesti COVID-19 predviđenu u članku 42.-A „Zakona br. 2/2020 od 31. ožujka”, kako je izmijenjen člankom 3. „Zakona br. 27-A/2020 od 24. srpnja”, i članku 291. „Zakona br. 75-B/2020 od 31. prosinca”; (r) novi program izvanredne potpore za samozaposlene radnike, radnike bez pristupa drugim mehanizmima socijalne zaštite i rukovoditelje čiji je dohodak posebno pogođen pandemijom bolesti COVID-19 predviđenu u članku 156. „Zakona br. 75-B/2020 od 31. prosinca” te podložno uvjetima utvrđenima u njegovu stavku 2. točkama od (c) do (f), kako je dodatno utvrđeno u „Uredbi Vlade br. 19-A/2021 od 25. siječnja”, te kako je prošireno člankom 12. „Uredbe sa zakonskom snagom br. 104/2021 od 27. studenoga”; (s) novi program socijalne potpore za umjetnike, pisce, tehničare i druge djelatnike u području umjetnosti predviđen u točki 2.5.1. „Priloga Rezoluciji Vijeća ministara br. 41/2020 od 6. lipnja”, kako je dodatno utvrđeno u člancima od 10. do 12. „Uredbe Vlade br. 180/2020 od 3. kolovoza”, i koji je proširen člancima od 5. do 7. „Priloga Uredbi Vlade br. 37-A/2021 od 15. veljače”; (t) zapošljavanje dodatnih zdravstvenih djelatnika i prekovremeni rad u Nacionalnoj zdravstvenoj službi radi svladavanja izazova povezanih s pandemijom predviđeni u članku 6. „Uredbe sa zakonskom snagom br. 10-A/2020 od 13. ožujka” i u člancima od 4. do 8. „Uredbe sa zakonskom snagom br. 10-A/2021 od 2. veljače”.”.